L 205/14 Jurnalul Oficial al Uniunii Europene 12.7.2014 REGULAMENTUL (UE) NR. 756/2014 al Băncii Centrale Europene din 8 iulie 2014 de modificare a Regulamentului (UE) nr. 1072/2013 (BCE/2013/34) privind statisticile referitoare la ratele dobânzii practicate de instituțiile financiare monetare (BCE/2014/30) CONSILIUL GUVERNATORILOR BĂNCII CENTRALE EUROPENE, având în vedere Statutul Sistemului European al Băncilor Centrale și al Băncii Centrale Europene, în special articolul 5, având în vedere Regulamentul (CE) nr. 2533/98 al Consiliului din 23 noiembrie 1998 privind colectarea informațiilor statistice de către Banca Centrală Europeană ('), în special articolul 5 alineatul (1) și articolul 6 alineatul (4), întrucât: (1) Regulamentul (UE) nr. 1072/2013 al Băncii Centrale Europene (BCE/2013/34) ()) a intrat în vigoare la 27 noiem- brie 2013 și se aplică în ceea ce priveşte raportarea datelor privind ratele dobânzilor practicate de instituțiile financiare monetare (IFM) de la 1 ianuarie 2015. (2) Regulamentul (UE) nr. 1072/2013 (BCEJ/2013/34) prevede raportarea separată a datelor referitoare la volumele de contracte noi de credit renegociate și, în paralel, punctul 4 din partea 13 a anexei II la Orientarea BCE/2015/15 () prevede la rândul lui furnizarea de date privind ratele dobânzii aplicabile creditelor renegociate. (3) Este necesară alinierea sferei de acoperire a creditelor renegociate din Regulamentul (UE) nr. 1072/2013 (BCE/2013/34) cu Orientarea BCE/2014/15, pentru a se asigura astfel înregistrarea adecvată a renegocierilor de credite care au loc în perioada de raportare în cursul căreia a fost acordat creditul, precum şi raportarea adecvată a volumelor de contracte noi de credit renegociate în cazul creditelor care nu sunt complet trase, respectiv credite încasate în tranşe, ADOPTĂ PREZENTUL REGULAMENT: Articolul 1 Modificare În secțiunea VI din partea 2 a anexei I la Regulamentul (UE) nr. 1072/2013 (BCE/2013/34), punctul 22 se înlocuieşte cu următorul text: „22. Pentru raportarea separată a volumelor de contracte noi de credit renegociate acordate gospodiriilor populației şi societăților nefinanciare în statisticile privind ratele dobânzii practicate de IFM, creditele renegociate includ toate contractele de credit noi, altele decât creditele reînnoibile automat (revolving), creditele acordate pe desco- perit de cont (overdrafts) și creanțele aferente cardurilor de credit, care au fost acordate, dar nu încă rambursate la momentul renegocierii.” Articolul 2 Dispoziții finale Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale şi se aplică direct în statele membre în conformitate cu tratatele. Adoptat la Frankfurt pe Main, 8 iulie 2014. Pentru Consiliul guvernatorilor BCE Președintele BCE Mario DRAGHI () JOL318,27.11.1998, p.8. (') Regulamentul (UE) nr. 1072/2013 al Băncii Centrale Europene din 24 septembrie 2013 privind statisticile referitoare la ratele dobânzii practicate de instituțiile financiare monetare (BCE/2013/34) 0L 297,7.11.2013, p. 51). () Orientarea BCE/2014/15 din 4 aprilie 2014 privind statistica monetară şi financiară (adoptată la 4 aprilie 2014 și disponibilă pe website-ul BCE la adresa www.ecb.europa.eu). Nepublicată încă în Jurnalul Oficial.